康熙字典
麦【亥集下】【麥部】康熙筆画:11画部外筆画:0画
查询·新华字典
《正字通》俗麥字。(麥)《唐韻》《集韻》莫獲切《韻會》《正韻》莫白切,
音脈。《說文》麥,芒穀,秋種厚薶麥金也。金王而生,火王而死。《禮·月令》孟夏麥秋至。《蔡邕曰》百穀各以初生爲春,熟爲秋。麥以初夏熟,故四月於麥爲秋。
又《前漢·武帝紀》勸民種宿麥。《註》師古曰:歲冬種之,經歲乃熟,故云宿麥。
又一種蕎麥,一名烏麥。南北皆種之,亦名荍麥。
又《爾雅·釋草》蘥雀麥。《註》卽燕麥也。
又《爾雅·釋草》大菊蘧麥。《註》大菊,一名麥句薑,卽瞿麥。
又姓。《隋書》有麥鐵杖。
又《集韻》訖力切,音極。《詩·鄘風》爰采麥矣,沫之北矣。
又《豳風》黍稷重穋,禾麻菽麥。
又叶莫故切,音暮。《晉太和末童謠》白門種小麥,叶上路。按麥从來不从夾,从夊不从夕。來象其實,夊象其根。俗作麥,非。
又楊愼謂麥有昧音。引范文正公安撫江淮,進民閒所食烏昧草,謂卽今燕麥也。淮南謂麥爲昧,故史從音爲文,殊不知燕麥卽野稷也。升庵失考,乃引范文正所進烏昧草當之,蓋鳥昧草實蕨也。附辨於此。麥作夾下夂。
说文解字
说文解字
麥【卷五】【麥部】
芒穀,秋穜厚薶,故謂之麥。麥,金也。金王而生,火王而死。从來,有穗者;从夊。凡麥之屬皆从麥。莫獲切〖注〗臣鉉等曰:夊,足也。周受瑞麥來麰,如行來。故从夊。
(麥)芒穀。有芒朿之穀也。稻亦有芒、不偁芒穀者。麥以周初二麥一鏠箸也。鄭注大誓引禮說曰。武王赤烏、芒穀應。許本禮說。秋穜厚薶。故謂之麥。薶麥㬪韵。夏小正。九月樹麥。月令。仲秋之月。乃勸種麥。母或失時。麥以秋穜。尙書大傳、淮南子、說苑皆曰。虗昏中可以穜麥。漢書武帝紀謂之宿麥。麥、金也。金王而生。火王而死。程氏瑤田曰。素問云。升明之紀。其類火。其藏心。其榖麥。鄭注月令云。麥實有孚甲屬木。許以時。鄭以形。而素問以功性。故不同耳。从來。有穗者也。也字今補。有穗猶有芒也。有芒故从來。來象芒朿也。从夊。夊、思隹切。行遟曳夊夊也。从夊者、象其行來之狀。莫獲切。古音在一部。凡麥之屬皆从麥。
音韵方言
方言集汇
粤语:mak6
潮州话:bhêh8
上古音系
字頭聲符韻部對應廣韻小韻擬音註解
麥來職麥mrɯːɡ